इंडोनेशिया में रेलगाड़ी के अपहरण की कोशिश नाकाम  
इंडोनेशियाई पुलिस ने शनिवार को सैकड़ों यात्रियों से भरी रेलगाड़ी के अपहरण के प्रयास को विफल कर दिया। रेलगाड़ी में सवार यात्री ईद के अवसर पर घर जा रहे थे।
इंडोनेशियाई पुलिस ने शनिवार को सैकड़ों यात्रियों से भरी रेलगाड़ी के अपहरण के प्रयास को विफल कर दिया। रेलगाड़ी में सवार यात्री ईद के अवसर पर घर जा रहे थे।  समाचार एजेंसी 'शिन्हुआ' ने परिवहन मंत्रालय के प्रवक्ता के हवाले से बताया कि तीन अपहर्ता पश्चिमी जावा स्टेशन से रेलगाड़ी में सवार हुए और रास्ता बदलने के लिए चालक पर दबाव बनाने लगे।  प्रवक्ता ने बताया कि जब रेलगाड़ी जकार्ता के सेनेन स्टेशन पर रुकी तो पुलिस ने दो अपहर्ताओं को पकड़ लिया जबकि एक भागने में सफल हो गया। उन्होंने बताया कि पुलिस द्वारा फायरिंग करने से यात्रियों में दहशत फैल गई।